Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 213

c) Az internetes játék ezt követõen automatikusan generál egy névre szóló oklevelet, amely tanúsítja, hogy a játékos teljesítette a szinteket és így az Európai Parlament teljes jogú magyar képviselõje lett. 4.1.8. SMS-kampány Koncepció A mobiltelefonok tömegessé válása és különösen a fiatalok körében az SMS-nek, mint egyik legfontosabb kommunikációs eszköznek az elfogadása már megtörtént. A trendeket figyelembe véve könnyûszerrel megjósolható, hogy az EU-csatlakozáshoz közeledve ez válhat az egyik elsõdleges kommunikációs eszközzé. A fiatalok számára vonzó EU-kép megrajzolásában és a magyar csatlakozás népszerûsítésében tehát mindenképpen érdemes erre az eszközre is támaszkodni. A robbanásszerûen fejlõdõ „viral marketing” koncepció értelmében maguk az SMS-ezõ fiatalok válnak az információ továbbítóivá. Egy egyszerû, könnyen megválaszolható kérdés továbbküldése révén egyre több emberhez jut el a kérdés. Mindenki, aki részt vesz a kérdés továbbküldésében maga is nyerhet, ha megválaszolja a kérdést. 9 Az alábbi játékhoz hasonló program sikeresen mûködik Csehországban az EU-kommunikációs stratégia részeként. 2002/151/II. szám 4.1.9. „Magyarország útja az Európai Unióba” képernyõvédõ Szintén a kor szellemének és technológiájának megfelelõ eszköz a képernyõvédõ. Ez tényleges védõ funkcióján túl ma már elsõsorban kommunikációs eszközként mûködik. Az EU-csatlakozás elõnyeit, a magyar csatlakozási szándék mozgatórugóit bemutató, a fiatalok számára érdekes tartalmú képernyõvédõ szabadon letölthetõ az EU-portál, más érintett szervezetek, de akár népszerû portálok site-jairól is. A képernyõvédõ a gép inaktív állapotában bizonyos kérdéseket tesz fel, amelyekre egy idõ múlva választ is ad. Az eredeti funkciót és a számítógép zavartalan mûködését elõtérbe helyezve — vonzó grafika mellett — néhány kérdés helyezhetõ el a képernyõvédõn. A kérdések például az alábbi tartalmúak lehetnek: — (Kérdés) Van-e az EU-nak a fiatalok nyelvtanulását segítõ programja? — (Válasz) Igen, a Lingua, amely … Bõvebb információért fordulj a … Hasonló kérdések vonatkozhatnak például a szakképzésre, diákcserékre, ösztöndíjakra, integrációs tartalmú szakdolgozatok támogatására is. 4.1.10. EU-portál és -adatbázis bemutatása, népszerûsítése Koncepció A fiatalok lehetnek a központilag, de mégis távolból hozzáférhetõ EU-adatbázisok leggyakoribb felhasználói. Számukra már kevésbé jellemzõ, hogy információt csak személyesen szereznek. Õk azok, akik a világhálón keresztül kérnek, keresnek információt. Pusztán az EU-adatbázis és az informálódási lehetõség létrejötte azonban nem elégséges. Ezek meglétét be kell vezetni a köztudatba, használatukat — különösen a bevezetés idõszakában — népszerûsíteni kell. Ennek a fiatalok számára legfontosabb eszközei a következõk:

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes